*A rendelet tervezet elfogadásához*

*a Mötv. 50. § alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*79. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*az önkormányzat által államháztartáson kívülre nyújtott támogatásairól szóló önkormányzati rendelet módosítása*

|  |
| --- |
| **Előterjesztő:** dr. Bozsolik Róbert polgármester  **Készítette:** Takácsné Gehring Mária aljegyző  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  KOIS Bizottság: 2017. 04. 24.  Szociális Bizottság: 2017. 04. 25.  Pénzügyi és Gazdasági Bizottság: 2017. 04. 25. |

**Tisztelt Képviselő-testület!**

Több egyesületünk a 2016. évi elszámolása során nem a támogatási szerződésben meghatározott feladatra, de az egyesület működése szempontjából fontos és nélkülözhetetlen költségek fedezetére használta fel az önkormányzat által nyújtott támogatást, és a megvalósult rendezvények a város kulturális életét színesítették.

Az egyesületek támogatási szerződés módosítását kérték, és a képviselő-testület a márciusi ülésén úgy döntött, hogy a rendeletben foglaltaknak megfelelően, a más célra vagy az elszámolási határidő lejártát követően felhasznált támogatás visszafizetésére kötelezi az érintett egyesületeket, illetve az idei évi támogatásból kizárja őket.

A rendelet módosításával most arra tennénk javaslatot, hogy a képviselő-testületnek legyen arra lehetősége, hogy egyéni kérelem alapján a visszafizetéstől el tudjon tekinteni, hiszen az egyesületek működőképessége függ az önkormányzati támogatástól.

Kérem a tisztelt képviselő-testületet a rendelet-tervezet megvitatására.

***HATÁSVIZSGÁLAT***

**az önkormányzat által államháztartáson kívülre nyújtott támogatásairól szóló 1/2015. (I.27.) önkormányzati rendelet módosításáról szóló rendelet-tervezethez**

A rendelet megalkotása különös méltánylást érdemlő körülmény esetén egyedi mérlegelés alkalmazását teszi lehetővé.

**Részletes indokolás:**

1. §-hoz: Lehetővé tenné különös méltánylást érdemlő esetben a képviselő-testületnek az egyedi döntést.

2. §-hoz: Hatályba léptető rendelkezéseket tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** a támogatás nyújtására a 2017. évben a költségvetés keretösszeget tartalmaz.

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** valamennyi bizottság

*BÁTASZÉK Város Önkormányzat Képviselő-testületének*

…./2017.(……….) önkormányzati r e n d e l e t –t e r v e z e t e

**az önkormányzat által államháztartáson kívülre nyújtott támogatásairól szóló 1/2015. (I. 27.) önkormányzati rendelet módosításáról[[1]](#footnote-1)**

Bátaszék Város Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság, valamint a Kulturális, Oktatási, Ifjúsági és Sport Bizottság véleményének kikérésével a következőket rendeli el:

**1. §** Az önkormányzat által államháztartáson kívülre nyújtott támogatásairól szóló 1/2015.(I.27.) önkormányzati rendelet (a továbbiakban: Civr.) az alábbi 13/A. §-sal egészül ki:

„13/A. § A képviselő-testület különös méltánylást érdemlő körülmény esetén – a támogatott kérelmére – e rendelet 10. § -ában és 12. § (5) bekezdésében foglaltaktól eltekinthet, amennyiben úgy ítéli meg, hogy a támogatásból megvalósított cél Bátaszék város javát szolgálta, és a támogatás visszafizetése a támogatott működőképességét veszélyezteti.”

**2. §** E rendelet *2017. április 26-án …………………… órakor* lép hatályba, és rendelkezéseit a 2016. évi támogatások elszámolása során alkalmazni kell.

***B á t a s z é k* ,** 2017. április 26.

**Dr. Bozsolik Róbert** **Kondriczné dr. Varga Erzsébet**

polgármester jegyző

A rendelet kihirdetve 2017. április 26-án ……………… órakor.

Kondriczné dr. Varga Erzsébet

jegyző

1. a rendeletet Bátaszék Város Önkormányzatának Képviselő-testülete a 2017. április 26-ai ülésén alkotta meg. [↑](#footnote-ref-1)